b'\n_START_ARTICLE_\nNaglis Puteikis\n_START_SECTION_\nBiografija\n_START_PARAGRAPH_\n1982\xc2\xa0m. baig\xc4\x97 Vilniaus 15-\xc4\x85j\xc4\x85 vidurin\xc4\x99 mokykl\xc4\x85, 1989\xc2\xa0m.\xc2\xa0\xe2\x80\x93 Vilniaus universiteto Istorijos fakultet\xc4\x85. Studij\xc5\xb3 metais (1983\xc2\xa0m.) buvo pa\xc5\xa1auktas \xc4\xaf okupacin\xc4\x99 soviet\xc5\xb3 armij\xc4\x85 ir pasi\xc5\xb3stas \xc4\xaf Afganistan\xc4\x85. Gr\xc4\xaf\xc5\xbe\xc4\x99s i\xc5\xa1 armijos ir studijuodamas 1988\xc2\xa0metais prad\xc4\x97jo dirbti Vilniaus miesto Vykdomojo komiteto Istorijos ir kult\xc5\xabros paminkl\xc5\xb3 apsaugos inspekcijos vyresniuoju archeologu, inspektoriumi. Dalyvavo kuriant pirm\xc4\x85sias visuomenines paminklosaugos organizacijas (\xc4\xafk\xc5\xabr\xc4\x97 Jaunimo paminklosaugos klub\xc4\x85 ir kt.)._NEWLINE_1990\xe2\x80\x931995\xc2\xa0m. dirbo Lietuvos Respublikos kult\xc5\xabros paveldo inspekcijos generaliniu direktoriumi. 1995\xe2\x80\x931996\xc2\xa0m. buvo socialini\xc5\xb3 program\xc5\xb3 koordinatoriumi Lietuvos savivaldybi\xc5\xb3 asociacijoje, pareng\xc4\x97 pensij\xc5\xb3, \xc5\xa1alpos, socialin\xc4\x97s globos ir r\xc5\xabpybos, paramos ne\xc4\xafgaliems \xc5\xbemon\xc4\x97ms programas._NEWLINE_1996\xe2\x80\x932000\xc2\xa0m. dirbo Valstybin\xc4\x97je paminklosaugos komisijoje, Kult\xc5\xabros vertybi\xc5\xb3 apsaugos departamento direktoriumi, kult\xc5\xabros viceministru, buvo atsakingas u\xc5\xbe muziejus, bibliotekas, kult\xc5\xabros paveld\xc4\x85, dalies valstybini\xc5\xb3 ir akcini\xc5\xb3 \xc4\xafmoni\xc5\xb3, valdom\xc5\xb3 ministerijos, veikl\xc4\x85._NEWLINE_1997\xc2\xa0m. vasario 4 d.\xc2\xa0\xe2\x80\x93 baland\xc5\xbeio 24 d. ir nuo 2011 m.\xc2\xa0\xe2\x80\x93 Lietuvos Respublikos Seimo narys._NEWLINE_2000\xe2\x80\x932004\xc2\xa0m. akcin\xc4\x97s bendrov\xc4\x97s \xe2\x80\x9eKlaip\xc4\x97dos laiv\xc5\xb3 remontas\xe2\x80\x9c direktorius. 2005\xe2\x80\x932006 m. UAB \xe2\x80\x9eKlevo takas\xe2\x80\x9c direktorius. 2006 m. Seimo nario Emanuelio Zingerio sekretorius-pad\xc4\x97j\xc4\x97jas. 2006\xe2\x80\x932007\xc2\xa0m. Kult\xc5\xabros paveldo departamento prie Kult\xc5\xabros ministerijos Klaip\xc4\x97dos teritorinio padalinio ved\xc4\x97jas. 2007 m. \xc5\xa1io departamento direktoriaus Albino Kuncevi\xc4\x8diaus iniciatyva atleistas u\xc5\xbe m\xc4\x97ginim\xc4\x85 sustabdyti Ievos Simonaityt\xc4\x97s bibliotekos niokojim\xc4\x85, ta\xc4\x8diau 2008\xc2\xa0m. Vyriausiojo administracinio teismo sprendimu gr\xc4\x85\xc5\xbeintas \xc4\xaf pareigas. 2008 m. Seimo nario Evaldo Jurkevi\xc4\x8diaus sekretorius-pad\xc4\x97j\xc4\x97jas._NEWLINE_2007\xe2\x80\x932011\xc2\xa0m. Klaip\xc4\x97dos miesto savivaldyb\xc4\x97s tarybos narys._NEWLINE_Iki 2014 m. T\xc4\x97vyn\xc4\x97s S\xc4\x85jungos-Lietuvos krik\xc5\xa1\xc4\x8dioni\xc5\xb3 demokrat\xc5\xb3 narys, 2005\xe2\x80\x932011 m. \xc5\xa1ios partijos Klaip\xc4\x97dos miesto skyriaus pirmininkas. Nuo 2016 m.\xc2\xa0\xe2\x80\x93 Lietuvos centro partijos pirmininkas._NEWLINE_Klaip\xc4\x97dos Afganistano karo veteran\xc5\xb3 organizacijos \xe2\x80\x9eMira\xc5\xbeas\xe2\x80\x9c narys._NEWLINE_\xc5\xbdmona Nina (g. 1965\xc2\xa0m.), s\xc5\xabnus Gediminas (g. 1993\xc2\xa0m.), dukt\xc4\x97 August\xc4\x97 (g. 2000 m.).'